

# ***Csanytelek Község Önkormányzata Jegyzőjétől***



*6647 Csanytelek, Volentér János tér 2. sz.*

## *🖀: 63/578-512, 06/20/3142365 Email: jegyzo@csanytelek.hu*

CS/1249-6-/2023.

**E l ő t e r j e s z t é s**

**Csanytelek Község Önkormányzata Képviselő-testülete 2023. augusztusi ülésére**

**Tárgy:** *az Alsó- Tisza-menti Többcélú Óvodák és Mini Bölcsődék Vezetője 2023.-2028. időszakra vonatkozó vezetői programja véleményezése*

**Tisztelt Képviselő-testület!**

Tájékoztatom Önöket arról, hogy az *Alsó- Tisza-menti Többcélú Óvodák és Mini Bölcsődék Vezetője* megbízatása 2023. augusztus 15. napján lejár, ezért ismételt megbízása érdekében szükséges intézkedések keretében fontos szerepet kap ezen előterjesztéshez 1. mellékletként csatolt, az intézmény vezető új megbízatása időszakára (2023. augusztus 16.-2028. augusztus 15.) az intézmény vezetője által meghatározott feladatok végrehajtására vonatkozó

*v e z e t ő i p r o g r a m j a.*

Ennek a vezetői programnak a fenntartó számára való bemutatását nem írja elő központi jogszabály, a Társulás Társulási Megállapodása sem tartalmaz erre vonatkozóan rendelkezést, viszont a vezetői megbízást kapott intézményvezető hitvallása beteljesülésén túl, gyakorlati jelentőséggel is bír a vezetői program fenntartói jóváhagyása, *mert a tárgyi intézménynél tartott tanfelügyeleti vizsgálat során ennek bemutatása alapkritérium.*

**Tisztelt Képviselő-testület!**

Indítványozom az előterjesztéshez 1. mellékletként csatolt vezetői program (2023.-2028.) megtárgyalását és változtatás nélküli elfogadását, annak határozatba való rögzítését, és a döntéshozó elé terjesztését a Társulás Társulási Megállapodása V. fejezete 12/e) pontja szerint eljárva.

C s a n y t e l e k, 2023. július 5.

Tisztelettel:

………………………………… Kató Pálné feladatellátó jegyző

**../2023. (VIII. .. .) Ökt határozat**

**Tárgy:** *az Alsó- Tisza--menti Többcélú Óvodák és Mini Bölcsődék Vezetője 2023.-2028. időszakra vonatkozó vezetői programja véleményezése*

**H a t á r o z a t i javaslat**

**Csanytelek Község Önkormányzata Képviselő-testületr**  megtárgyalta az *Alsó- Tisza--menti Többcélú Óvodák és Mini Bölcsődék Vezetésével* 2023.-2028. időszakra megbízott *Szabóné Pálinkás Györgyi* által készített

**v e z e t ő i p r o g r a m j á b a n**

foglaltakat, melyet a Társulás Társulási Megállapodása V. fejezete 12/e) pontja szerint eljárva, a tárgyi előterjesztés 1. mellékleteként csatolt tartalommal és formában változtatás nélkül

**e l f o g a d o t t,**

és annak, a vezetői megbízás időszaka alatti végrehajtása érdekében, indítványozza a Társulás Társulási Tanácsa általi jóváhagyását.

Határozatról értesítést kap:

* Alsó Tisza-menti Önkormányzati Társulás Társulási Tanácsa Elnöke és Tagjai (Székhelyén)
* Szabóné Pálinkás Györgyi Alsó- Tisza-menti Többcélú Óvodák és Mini Bölcsődék Vezetője (Felgyő)
* Kató Pálné feladatellátó jegyző (Helyben)
* Irattár