***Csanytelek Község Önkormányzata Csanytelek Község Önkormányzata***





***Polgármesterétől J e g y z ő j é t ő l***

***🖂 6647. Csanytelek, Volentér János tér 2.sz.*🕿 63/578-510; fax: 63/578-517;**

**E-mail:** [**csanytelek@csanytelek.hu**](mailto:www.csanytelek@csanytelek.hu)**, honlap:** [**www.csanytelek.hu**](http://www.csanytelek.hu/)

CS/1273-1/2023.

**E L Ő T E R J E S Z T É S**

**Csanytelek Község Önkormányzata Képviselő-testülete**

**2023. augusztusi ülésére**

**Tárgy:** *Közbeszerzési eljárás elindításának jóváhagyása TOP-2.1.3-16-CS1-2021-00014 azonosító számú projekten belüli út helyreállítási kivitelezési munkálataira*

**Tisztelt Képviselő-testület!**

Tájékoztatjuk Önöket arról, hogy a fenti tárgyú pályázati program (Csanytelek Község csapadékvíz elvezető rendszerének fejlesztése III. ütem) keretében a pályázati támogatás forrásmaradványa terhére lehetőségünk nyílik arra, hogy a felújítási munkálatokhoz kapcsolódóan egyes önkormányzati tulajdonú útszakaszokon (Kossuth Lajos utca, Botond utca) a töredezett útburkolatszélek, a gyeptéglás padkaszerkezet megtámasztása mellett helyreállításra kerüljenek. A tervezett út-helyreállítási munkálatok hossza 875 folyóméter, melynek a tervezői költségbecslés szerinti összege nettó 8,3 millió forint + Áfa. A programelem megvalósíthatósága egyeztetésre került a közreműködő szervezet Magyar Államkincstár illetékes szervezetével. Az Irányító Hatósággal egyeztetett álláspontjuk szerint azonban a jelzett munkálatok vonatkozásában is szükséges közbeszerzési eljárás lefolytatása a kivitelezési munkálatokra, ugyanis a fő pályázati program- elemek (csatorna-hálózat felújítás) tekintetében is nyílt eljárás keretében került kiválasztásra a nyertes kivitelező. Az egybeszámítási kötelezettség alapvetően határozza meg a beszerzési eljárás jellegét. Az út-helyreállítási munkálatok nem minősülnek engedélyköteles építési tevékenységnek. A közbeszerzési eljárás lefolytatásához szükséges előkészítések megtörténtek, mint az éves közbeszerzési terv módosítása, tervezői műszaki dokumentációk előkészítése, támogatói szerződés- módosítás kezdeményezése, az eljárásban résztvevő szakemberek kiválasztása, ajánlattételi felhívás és ajánlattételi dokumentáció tervezetek, kivitelezési szerződés-tervezet, egyéb kötelező tartalmi és formai elemek kiadása.

A munkálatok pénzügyi forrás fedezete (becsült költségszintje) a projekt elkülönített kincstári alszámláján rendelkezésre áll. Közbeszerzési szabályzatunk szerint a Képviselő-testület dönt egy adott közbeszerzési eljárás lefolytatásáról, felhatalmazva a polgármestert az eljárás megindításával összefüggő intézkedések megtételére. (Közbeszerzési Bíráló Bizottság tagjainak felkérése, a közbeszerzési szakértő felhívása az eljárás megindítására, a véglegesített ajánlattételi felhívás és dokumentáció összeállítása után stb.)

**Tisztelt Képviselő-testület!**

Az előterjesztésben rögzítettek, a kiegészítő tájékoztatás és az Ajánlattételi Felhívás, valamint az ehhez kapcsolódó Ajánlattételi Dokumentáció-tervezet alapján javasoljuk út-helyreállítási munkálatok közbeszerzési eljárásra vonatkozó előterjesztés megtárgyalását és a csatolt határozati javaslat változtatás nélküli elfogadását.

C s a n y t e l e k, 2023. július 27.

Tisztelettel:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Erhard Gyula Kató Pálné

polgármester jegyző

**…/2023. (VIII. ...) Ökt határozat**

**Tárgy:** *Közbeszerzési eljárás elindításának jóváhagyása TOP-2.1.3-16-CS1-2021-00014 azonosító számú projekten belüli út helyreállítási kivitelezési munkálataira*

**Határozati j a v a s l a t**

Csanytelek Község Önkormányzata Képviselő-testülete – a Pénzügyi Ellenőrző, Foglalkoztatáspolitikai és Településfejlesztési Bizottság tárgyra irányuló véleményének figyelembevételével – jóváhagyja és egyben elrendeli, az önkormányzat 2023. évi módosított közbeszerzési tervével összhangban a csatolt Ajánlattételi Felhívás és Ajánlattételi Dokumentáció alapján közbeszerzési eljárás kiírását és lefolytatását út-helyreállítási munkálatok kivitelezésére a TOP-2.1.3-16-CS1-2021-00014 azonosító számú pályázati programhoz kapcsolódóan a „Csanytelek Község csapadékvíz elvezető rendszerének fejlesztése III. ütem” című célkitűzés részeként.

Végrehajtás határideje: 2023.08.31.

Végrehajtásért felelős: Erhard Gyula polgármester

Beszámolás határideje: a Közbeszerzési eljárás elindítását követő soros testületi ülés

Határozatról értesítést kap:

- Kató Pálné jegyző és általa

- Csanytelek Község Önkormányzata Képviselő-testülete Tagjai (Helyben)

- Erhard Gyula polgármester

- Csányi László Adó- és Pénzügyi Irodavezető-helyettese

- Irattár