Csanytelek Község Önkormányzata Csanytelek Község Önkormányzata





Polgármesterétől J e g y z ő j é t ő l

***🖂 6647. Csanytelek, Volentér János tér 2.sz.*🕿 63/578-510; fax: 63/578-517;**

**E-mail:** [**csanytelek@csanytelek.hu**](mailto:www.csanytelek@csanytelek.hu)**, honlap:** [**www.csanytelek.hu**](http://www.csanytelek.hu/)

CS/303-7/2023.

**E L Ő T E R J E SZ T É S**

**Csanytelek Község Önkormányzata Képviselő-testülete**

2023. augusztus hónapban tartandó ülésére

**Tárgy**: *A személyes gondoskodást nyújtó szociális ellátásokról, azok igénybevételéről, valamint a fizetendő térítési díjakról szóló 3/2017. (II. 28.) önkormányzati rendelet módosításáról szóló ../2023. (VIII. ..) önkormányzati rendelet alkotásának kezdeményezése*

**Tisztelt Képviselő-testület!**

Az előterjesztéshez csatolt egységes szerkezetű tárgyban kiadandó önkormányzati rendelet-tervezet a szociális igazgatásról és szociális ellátásokról szóló 1993. évi III. törvény (a továbbiakban: Szt.) 92/B. §-a(1) bekezdés a) pontja felhatalmazása szerinti tartalmi szabályozásoknak, továbbá a jogalkotásról szóló 2010. évi CXXX. törvény (a továbbiakban: Jat) és annak végrehajtására kiadott 61/2009. (XII. 14.) IRM rendeletben foglalt előírásoknak formai szempontból is megfelel.

A Társulás fenntartásában lévő 3 szociális intézményre vonatkoztatott 2023. 04. 01. napjával hatályba léptetett intézményi térítési díjtételek összegének módosítását egyik intézmény vezetője sem kezdeményezte, viszont az *Esély Szociális Alapellátó Központ Vezetője* a Társulás Társulási Tanácsánál jelezte, hogy az intézményi térítési díj megállapítását befolyásoló intézményi önköltségszámításba adminisztrációs hiba csúszott, konkrétan gépelési elírás történt. A tárgyban kiadott önkormányzati rendelet 3. melléklete 1.1. sorában az étel kiszállítása önköltsége 120.- Ft-ban szerepel, viszont az önköltségszámítási szabályzatban ez az összeg 0 Ft-ként jelenik meg, ami lehetetlen kategória. Az átvizsgált szolgáltatási önköltségek túlnyomó többségénél korrekciót kellett végrehajtani, melyet a hatályos önkormányzati rendeleten is át kell vezetni, nemcsak az önköltségszámítási szabályzaton.

A Társulás Társulási Tanácsa határozatba foglalta a vonatkozó határozata módosítását, melyben a tárgyi önkormányzati rendelet 3. melléklete megváltoztatását kezdeményezte, 2023. szeptember 5. napjával való hatályba léptetéssel.

A Társulás Társulási Tanácsa által tárgyban hozott határozatába foglalt felkérésre Csanytelek Község Önkormányzata Képviselő-testülete az ágazati törvényekben meghatározott feladatok teljesítése érdekében *a személyes gondoskodást nyújtó szociális ellátásokról, azok igénybevételéről, valamint a fizetendő intézményi térítési díjakról szólóan* önkormányzati rendeletet alkot, mely rendeletben foglaltakat a Társulás által fenntartott intézményekre és azok szociális szolgáltatásait igénybe-vevőkre kell kötelezően alkalmazni.

A tárgyi önkormányzati rendelet alkotásával és 2023. 09. 05. napjával való hatályba léptetésével lehetővé válik az Mötv.) 13. § (1) bekezdés 8a. pontjában szabályozott szociális ellátás önkormányzati kötelező feladat- és hatáskör gyakorlása, a feladatellátás folyamatossága.

A tárgyi előterjesztés a hatályos önkormányzati rendelet módosítására irányul, melyet az érintett képviselő-testületek a Társulás Társulási Megállapodása V. fejezete 11. pontjába foglalt jogalapon előzetesen véleményeztek, indítványozva a módosító önkormányzati rendelet kiadását.

**Tisztelt Képviselő-testület!**

Tájékoztatjuk Önöket arról, hogy a Társulás székhely települése jegyzője eleget tett mint a jogszabály előkészítője a Jat. 17. §-ában előírt *előzetes hatásvizsgálat* készítési és a Jat. 18. §-ában szabályozott *indokolási kötelezettség teljesítésének,* melyet az önkormányzati rendelet-tervezet elengedhetetlen részeként ezen előterjesztéshez mellékelünk.

Az indokolás vonatkozó központi jogszabályon alapuló nyilvánosságra hozatalát nem tartottuk szükségesnek, mert az új önkormányzati rendelet nem tartalmaz érdemi változást. A település lakossága tájékoztatása az önkormányzat szervezeti és működési szabályzatáról szóló hatályos rendelete szerint megtörtént, arra nem érkezett észrevétel. A testület mindkét bizottsága tárgyalta, elfogadta és jóváhagyásra terjesztette be a tárgyi önkormányzati rendelet-tervezetet testület általi döntéshozatalra.

Indítványozzuk tárgyi előterjesztés megvitatását, *változtatás nélküli elfogadását* és a csatolt *önkormányzati rendelet-tervezet szerint tárgyi önkormányzati rendelet megalkotását.* Javasoljuk a testületi döntéshozatal előtt az Ügyrendi Bizottság, a Pénzügyi Ellenőrző, Foglalkoztatáspolitikai és Településfejlesztési Bizottság előzetes véleményének figyelembe-vételét.

C s a n y t e l e k, 2023. július 14.

Tisztelettel

……………………………. ………………………………

Erhard Gyula Kató Pálné jegyző