**Alsó- Tisza-menti Önkormányzati Társulás**





**Feladatellátó jegyzőjétől**

Csanyteleki Polgármesteri Hivatal Vezetőjétől

6647 Csanytelek, Volentér János tér 2. sz. Tel.: 63 / 578–510 Fax: 63 / 578-517, e-mail: [atmot@csanytelek.hu](mailto:atmot@csanytelek.hu)

CS/1249 -1/2023.

**E l ő t e r j e s z t é s**

**Csanytelek Község Önkormányzata Képviselő-testület 2023. augusztusi ülésére**

**Tárgy:** *Szabóné Pálinkás Györgyi Alsó- Tisza-menti Többcélú Óvodák és Mini Bölcsődék intézményvezetői megbízása véleményezése*

**Tisztelt Képviselő-testület!**

Tájékoztatom Önöket arról, hogy Szabóné Pálinkás Györgyi az *Alsó- Tisza-menti Többcélú Óvodák és Mini Bölcsődék Vezetői feladatainak ellátására kapott megbízása*  *2023. augusztus 15. napján lejár.*

Az intézményvezetői megbízás időszaka alatt Egyesített Nevelési Intézményként működött Felgyő községben és településünkön *az óvodai ellátás,* melynek fenntartói joga gyakorlását mind a két település testülete átadta az Alsó- Tisza-menti Önkormányzati Társulásnak (a továbbiakban: Társulás).

Csanytelek Község Önkormányzata Képviselő-testülete 2018. szeptember 1. napjával átruházta kötelező önkormányzati feladatai közé sorolt *bölcsődei ellátás feladat- és hatáskörét a Társulásra*, mellyel megváltozott az intézmény neve: *Alsó- Tisza-menti Többcélú Óvoda és Mini Bölcsőde* elnevezésre. A kibővült intézmény vezetését továbbra is Szabóné Pálinkás Györgyi látta el.

Az intézmény szervezeti átalakítása 2019. január 1. napjával ment végbe, amikor Tömörkény Községi Önkormányzat Képviselő-testülete kezdeményezésére átadta a *bölcsődei feladat ellátása fenntartói jogát a Társulásnak*, így már 2 óvoda és 2 mini bölcsőde tartozott a megváltozott néven (Alsó- Tisza-menti Többcélú Óvodák és Mini Bölcsődék) működő intézmény keretébe, melynek vezetésére nem kapott más megbízást.

Önként vállalta Felgyő Községi Önkormányzat Képviselő-testülete a *bölcsődei feladatok ellátását,* melynek fenntartói jogát átruházta a Társulásra, ezzel 2023. május 1. napjával további szervezeti átalakítással, Felgyői Mini Bölcsőde név alatt tagintézmény indításával bővült az intézményvezetői feladatok ellátása, mellyel 2 óvoda és 3 mini bölcsőde irányítása feladata hárul a vezetőre, plusz juttatás nélkül. Az intézményvezető bérezése a vonatkozó központi jogszabályokhoz igazodott, mely csak a kötelező emeléssel változott, ami a megnövekedett feladatokkal és vállalt felelősséggel nem áll összhangban.

A Társulás Társulási Tanácsa évente értékelte az intézmény vezetője által benyújtott, az intézmény adott évi tevékenységét bemutató beszámolójában foglaltakat, melyet minden alkalommal megelégedéssel nyugtázott, melyhez az adott településeken működtetett tagintézmények, Társulásban érintett Tagönkormányzatai magas szakmai színvonalú feladatellátásról adott értékelése nem csak a tagintézményekben folyó munkát értékelte jónak, hanem az intézményvezető által biztosított szakmai feladatellátást is.

Az intézményvezető személyére és általa végzett tevékenységére vonatkozóan a Társulás Társulási Tanácsát képviselő Elnökhöz és a feladatellátó jegyzőhöz panasz nem érkezett. Az intézményvezetővel szemben munkáltatói intézkedésre a megbízás időszaka alatt nem került sor, mert arra okot adó ellenőrzések (szakmai, pénzügyi, belső ellenőri, stb.) nem tártak fel mulasztást, vagy olyan szabálytalanságot, amely vonatkozó jogszabály alapján szükséges eljárást kellett volna eredményezzen.

A leírtakat összegezve megállapítható, hogy az intézmény vezetője tevékenységével kivívta nem csak az intézmény fenntartója, továbbá az érintett testületek kedvező megítélését, hanem az óvodai és mini bölcsődei ellátást igénybe-vevő gyermekek szeretetét és szüleik elismerését, amely további szakmai sikereken túl*, újabb vezetői megbízásra ad jogalapot.*

Ennek tudható be, hogy a Társulás Társulási Tanácsa Elnöke 2023. május 26. napján kelt megkeresésében *felkérte az Alsó- Tisza-menti Többcélú Óvodák és Mini Bölcsődeék alkalmazotti közösségét arra, hogy Közalkalmazotti Tanács ülésén döntsön arról, hogy egyetértenek-e a jelenlegi intézményvezető 2023. augusztus 16.- 2028. augusztus 15. időszaka alatti ismételt, 5 évre szóló vezetői megbízásával.*

Az intézmény Közalkalmazotti Tanácsa 2023. június 6. napján tartott ülésén a 22 főből 21 fő közalkalmazott titkos szavazással 100 %-os támogatását fejezte ki, miszerint **egyetért a jelenlegi intézményvezető személye ismételt**

**vezetői megbízásával 5 éves időszakra***.* Nem elhanyagolható szempont, hogy az intézményvezető *vállalta a fent jelzett időszakra az intézmény vezetését.*

Az alábbiakban ismertetem azokat a központi jogszabályok rendelkezéseit, amelyek szükségesek a fenntartói döntések meghozatalához.

A köznevelésről szóló 2011. évi CXC. törvény (a továbbiakban: Nkt.) 82. § (2) bekezdés f) pontja értelmében a *fenntartó a köznevelési intézmény vezetőjének megbízása, kinevezése, a megbízás visszavonása, a jogviszony megszüntetése jogára vonatkozó keretek között gyakorolja a munkáltatói jogokat a köznevelési intézmény vezetője felett.*

Az Nkt. 67. § (1) bekezdése rendelkezik az intézményvezetői megbízás feltételeiről, melyben a)-d) pontba szedve határozza meg többek között, hogy a munkakör betöltéséjhez szükséges *szakirányú felsőfokú végzettség, szakvizsga és annak keretében intézményvezetői szakképzettség, legalább 5 éves szakmai gyakorlat és határozatlan időre, teljes munkaidőre szóló alkalmazás teljesülése.*

Az Nkt. 67. § (7) bekezdése kimondja, hogy *az intézményvezető kiválasztása nyilvános pályázat útján történik. A pályázat mellőzhető, ha az intézményvezető ismételt megbízásával a fenntartó és a nevelőstestület egyetért.*

A pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben való alkalmazásáról szóló 326/2013. (VIII. 30.) Korm. rendelet (a továbbiakban: Kormányrendelet) 21. § a) pontja értelmében a köznevelési intézményben – az intézmény gazdálkodási jogosítványaitól függetlenül - *magasabb vezetői megbízásnak minősül az intézményvezetői megbízás.*

A Kormányrendelet 22. § (1) bekezdését alkalmazva, *az intézményvezetői megbízást 5 évre kell adni.*

A közalkalmazottak jogállásáról szóló 1992. évi XXXIII. törvény (a továbbiakban: Kjt.) és a Kormányrendelet szabályozza az intézményvezető illetményét. Jelenleg közalkalmazotti jogviszony keretében havi alapilletménye 337.995.- Ft.-, ágazati szakmai pótlék címén 108.158.- Ft, intézményvezetői pótlékként 109.620.- Ft, kereset kiegészítés (Nkt. 65. §) 70.000.- Ft és nehéz körülmények között végzett munka utáni pótlék 18.270.- Ft, amely havonta összesen: *644.043.- Ft.*

A pedagógusok új életpályájáról szóló 2023. évi LII. törvény (a továbbiakban: Törvény) 94. § (3) bekezdése értelmében *az intézményvezető szövegrész helyébe igazgató szöveg lép.* A Törvény értelében 2024. január 1. napjától a jelenlegi *közalkalmazotti jogviszony helyébe a köznevelési foglalkoztatotti jogviszony alkalmazása kötelező.* A Törvény 102. § (1)-(2) bekezdése rendelkezik a *megbízási díjról, melyet a Gyakornoki fokozathoz tartozó havi illetménye összegéhez kötötte a jogalkotó, ami a legfeljebb 150 gyermek esetén az alapilletmény 30 %-a.*

Szabóné Pálinkás Györgyi *minden alkalmazási feltételnek megfelel,* jelenleg óvodapedagógusként 2007. 08. 01. napjától 2023. 12. 31. napjáig teljes munkaidőben, határozatlan idejű közalkalmazotti jogviszonyban foglalkoztatott, akinek intézmény vezetői megbízására adott idő 2023. augusztus 15. napjával jár le.

Intézményvezetői megbízásánál az 5 évre vonatkozó időszakot akként kell megbontani, hogy 2023. augusztus 16. napjától 2023. december 31. napjáig közalkalmazotti jogviszonyban, illetményét havi 750.000.- Ft összegben a Kjt. vonatkozó rendelkezései szerint kell megállapítani. A 2023. május 1. napjától az intézmény Felgyői Mini Bölcsődei szakmai feladattal való kiegészítése újabb intézményvezetői feladatellátással jár, melyet a fenntartó a kereset kiegészítés címén tud elismerni.. Az ezen a jogcímen megállapított 70.000.- Ft összeg kiegészülne 105.957.-Ft-tal, ami összesen 175.957.- Ft-ra változna a fenntartói döntés szerint. A Törvényt alkalmazva 2024. január 1. napjától 2028. augusztus 15. napjáig terjedő időszak alatt a jelenlegi intézményvezető beosztása *igazgatóra változik,* a közalkalmazotti jogviszony pedig *köznevelési foglalkoztatott jogviszonyra módosul.* A Törvény értelmében jövő év első napjától az igazgató illetménye havonta 441.061.- Ft alapilletményből és a pedagógus II. besorolása 37.906.- Ft-ból áll, ami összesen 478.967,- Ft-ot tesz ki. Megbízási díj címén havi 120.000.- Ft jár, amely összesen: 598.967.- Ft havi illetményt jelent, amely bruttó 45.076.- Ft-tal kevesebb mint a jelenlegi illetménye úgy, hogy több feladatot lát el mint korábban. A központi költségvetésből 478.967.- Ft hívható le az óvodapedagógusi besorolásra.

Ahhoz, hogy ne lehetetlenüljön el és ne váljon méltánytalanná az intézménybe beintegrált több tagintézményt irányító vezetőjének a feladatellátása, mindenképpen szükséges a jelenlegi intézményvezetői (jövőre igazgatói) illetmény összegének emelése, pl. az inflációra, valamint a Törvény szerinti adható több mint 1 millió Ft összegre is tekintettel, amelynek fedezetére nem áll rendelkezésre központi anyagi forrás. A 3 érintett önkormányzat költségvetése helyzete és a Társulásba bevitt óvodai és bölcsődei feladatok ellátásának arányában el kellene osztani a hiányzó összeget, ha az intézményvezető/igazgató illetménye emelése mellett dönt a fenntartó. Javaslatom: legalább havi bruttó 750.000.- Ft illetmény megállapítását, amelynek a Társulás általi fedezete az intézményvezetői és igazgatói megbízási díjra, valamint a Törvény szerinti kötelező elemeken felüli részre vonatkozhatna (havi bruttó 271.033.- Ft + 13% szociális hozzájárulási adó, összesen évi 3.675.204.- Ft) átvállalása, véglegesen átadott önkormányzati támogatás jogcímén 2023. évben 4 havi bérrel és terhével, valamint 2024. évi önkormányzati költségvetés terhére való elszámolással.

**Tisztelt Képviselő-testület!**

Indítványozom a tárgyi előterjesztésben, az ahhoz mellékletekként csatolt dokumentumokban és a határozati javaslatban írtak megvitatását és változtatás nélküli elfogadását, annak Polgármester úr számára adott felhatalmazás szerint Társulás Társulási Tanácsa előtti képviseletét.

Cs a n y t e l e k, 2023. július 17.

Tisztelettel:

………………………………...

Kató Pálné jegyző

**…/2023. (VIII. .. .) Ökt határozat**

**Tárgy:** *Szabóné Pálinkás Györgyi Alsó- Tisza-menti Többcélú Óvodák és Mini Bölcsődék intézményvezetői feladatellátással*

*való megbízása véleményezése*

**H a t á r o z a t i javaslat**

Csanytelek Község Önkormányzata Képviselő-testülete az Alsó- Tisza-menti Önkormányzati Társulás Társulási Megállapodása V. fejezete 12/e) pontja szerinti jogalapon eljárva megtárgyalta a tárgyi előterjesztésben foglaltakat és figyelembe-vette:

1. a Társulás Társulási Megállapodása V. fejezete 12/e) pontja szerint eljáró, a Társulás feladatellátásában érintett további 2 Tagönkormányzat Képviselő-testülete tárgyra vonatkozóan tett javaslatát, továbbá
2. az Nkt. 67. § (7) bekezdésben rögzítetteket, az azalapján eljáró Alsó- Tisza-menti Többcélú Óvodák és Mini Bölcsődék Közalkalmazotti Tanácsa azon döntését, miszerint egyetért a nevelőtestület a jelenlegi intézményvezető számára ismételt megbízás adásával (pályázati eljárás lefolytatása nélkül),

és az alábbi döntést hozta.

1. Csanytelek Község Önkormányzata Képviselő-testülete az *Alsó- Tisza-menti Többcélú Óvodák és Mini Bölcsődék (Felgyő, Templom u. 1. sz.) intézményvezetői feladatok ellátásával* – az Nkt. 67. § (7) bekezdése szerinti pályáztatás nélkül eljárásrendben –

a jelenlegi intézményvezető:

**Szabóné Pálinkás Györgyi**

(leánykori neve: Pálinkás Györgyi, an.: Vincze Ilona, szül. helye és ideje: Csongrád, 1972. 05. 09. Felgyő, Kossuth utca 40/a sz. alatti lakosú) óvodapedagógust, intézményvezetőt (igazgatót) a közalkalmazottak jogállásáról szóló 1992. évi XXXIII. törvény és a pedagógusok új életpályájáról szóló 2023. évi LII. törvény szerint eljárva magasabb vezetői státuszban (6131022 kulcsszámú, FEOR 1328 besorolással)

**javasolja m e g b í z n i**

**2023. augusztus 16. napjától 2028. augusztus 15. napjáig** terjedő 5 éves időszakra

az alábbi feltétekkel:

1. 2023. augusztus 16. napjától 2023. december 31. napjáig óvodapedagógus munkakörben teljes munkaidőben, határozatlan idejű közalkalmazotti jogviszonyban való foglalkoztatással,
2. 2023. augusztus 16. napjától 2023. december 31. napjáig intézményvezetői beosztásban, határozott idejű közalkalmazotti jogviszonyban, heti 10 óra óraszámú foglalkoztatással,
3. 2024. január 1. napjától 2028. augusztus 15. napiág óvodapedagógus munkakörben teljes munkaidőben, határozatlan idejű köznevelési foglalkoztatotti jogviszonyban való alkalmazással,
4. 2024. január 1.- napjától 2028. augusztus 15. napjáig igazgatói beosztásban, határozott idejű, heti 10 órakeretben köznevelési foglalkoztatotti jogviszonyban való feladatellátással.
5. Csanytelek Község Önkormányzata Képviselő-testülete **Szabóné Pálinkás Györgyi intézményvezető** részére  **(közalkalmazottként)** 2023. augusztus 16. napjától 2023. december 31. napjáig terjedő időszakra az alábbi illetményre való jogosultsága megállapítására tesz javaslatot (havonta bruttó összegben)

* alapilletményként 337.995.- Ft
* ágazati szakmai pótlékként 108.158.- Ft
* intézményvezetői pótlék 109.620. Ft
* kereset kiegészítés (Nkt. 65. §) 175.957.- Ft
* nehéz körülmények között végzett munka pótlék 18.270.- Ft

**összesen: 750.000.- Ft**

**2024. január 1. napjától (a fenntartó módosító rendelkezéséig)**,legfeljebb 2028. augusztus 15. napjáig **igazgatói munkakörben, köznevelési foglalkoztatotti jogviszonyban** az alábbi illetmény megállapítására tesz javaslatot (havonta bruttó összegben)

**-**  alapilletményként 441.061.- Ft

**-** pedagógus II. besorolással 37.906.- Ft

**-** megbízási díj 120.000.- Ft

**-** kereset kiegészítés fenntartó által 151.033.- Ft

**összesen: 750.000.- Ft.**

1. A Képviselő-testület egyetért a Társulás feladatellátó jegyzőjének a tárgyi határozatban foglaltak végrehajtása érdekében szükséges intézkedések megtételére való felkérésével (az intézményvezető/igazgató személyi anyagai kiegészítésére, illetménye KIRA rendszerben való számfejtetésére, a vezető személye ismételt megbízása (mint változás) törzskönyvi nyilvántartáson való átvezettetésére, jogviszony változásról való tájékoztatás kiadására, stb.) a köznevelésről szóló 2011. évi CXC. törvény, a közalkalmazottak jogállásáról szóló 1992. évi XXXIII. törvény és a pedagógusok új életpályájáról szóló 2023. évi LII. törvény rendelkezései szerint eljárva.
2. A Képviselő-testület felhatalmazza a település Polgármesterét, hogy a tárgyban a testület által meghozott határozatban foglaltakat képviselje a Társulás Társulási Tanácsa előtt a tárgyi napirend tárgyalásakor.

Végrehajtás határideje: folyamatos és a vonatkozó központi jogszabályokhoz igazodóan

Végrehajtásért felelős: Erhard Gyula polgármester és Kató Pálné feladatellátó jegyző

Beszámolás határideje: végrehajtást követő soros ülésen

Határozatról értesítést kap:

* Szabóné Pálinkás Györgyi Alsó- Tisza-menti Többcélú Óvodák és Mini Bölcsődék Vezetője (Felgyő)
* Magyar Államkincstár Csongrád-Csanád Vármegyei Igazgatósága (Szeged)
* Alsó- Tisza-menti Önkormányzati Társulás Társulási Tanácsa Elnöke és Tagjai (Székhelyén)
* Erhard Gyula Csanytelek Község Polgármestere
* Kató Pálné feladatellátó jegyző és általa
* Tóth Józsefné Adó- és Pénzügyi Iroda Vezetője (Helyben)
* Irattár