***Csanytelek Község Önkormányzata Csanytelek Község Önkormányzata***





***Polgármesterétől J e g y z ő j é t ő l***

***🖂 6647. Csanytelek, Volentér János tér 2.sz.*🕿 63/578-510; fax: 63/578-517;**

**E-mail:** [**csanytelek@csanytelek.hu**](mailto:www.csanytelek@csanytelek.hu)**, honlap:** [**www.csanytelek.hu**](http://www.csanytelek.hu/)

-----------------------------------------------------------------------------------------------------------------------------------------

CS/845-16/2023.

**E L Ő T E R J E S Z T É S**

**Csanytelek Község Önkormányzata Képviselő-testülete**

**2023. augusztusi ülésére**

**Tárgy:** *Ajánlatkérői döntés a TOP-PLUSZ-1.2.3-21.CS1-2022-00024 azonosító számú „Csanytelek Béla, Botond és Nagy Imre utca felújítása” című pályázati program keretében kivitelezési munkákra lefolytatott közbeszerzési eljárásban*

**Tisztelt Képviselő-testület!**

Emlékeztetjük Önöket a 39/2023 (V.26.) Ökt határozat alapján elindított közbeszerzési eljárásban (Nemzeti, hirdetménnyel induló nyílt eljárás) az ajánlattételi felhívásra, melyre a benyújtási határidőig (2023. 07 .04. 10:00) 5 ajánlat érkezett: A csatolt bontási jegyzőkönyv megküldésre került az érintett Ajánlattevőknek. A három tagú Közbeszerzési Bíráló Bizottság, mint döntést előkészítő szerv, az eljárást megindító felhívás VI.3.9. pontjának 6.) alpontja értelmében értékelte a beérkezett ajánlatokat, mely alapján az alábbi sorrendet állapította meg:

1. **BALI-ÉP BUILDING Korlátolt Felelősségű Társaság** 6768 Baks, Fő utca 71.

Elért összes pontszám: 1000

1. **DÉL-Konstruktív Korlátolt Felelősségű Társaság** 6724 Szeged, Cserzy M. utca 35.

Elért összes pontszám: 965,7

1. **Kecskeméti Katalin egyéni vállalkozó** 6116 Fülöpjakab, Alkotmány utca 1.

Elért összes pontszám: 942,6

1. **GEOÉP 2001. Ipari és Szolgáltató Korlátolt Felelősségű Társaság** 6728 Szeged, Budapesti u. 8.

Elért összes pontszám: 932,8

1. **Vízép Holding Építő és Szolgáltató Kft** 6762 Sándorfalva, Sport utca 2.

Elért összes pontszám: 886,6

A fentiek alapján az ajánlatok értékelésének sorrendje szerinti legkedvezőbb ajánlatot tevő ajánlata került külön értékelésre. Az ajánlatban szereplő hiányosságokat a BALI-ÉP BUILDING Kft. a megadott hiánypótlási határidőig megfelelően pótolta, így az értékelés során megállapítást nyert, *hogy az első helyen megjelölt ajánlat teljeskörű, érvényes, kizáró okok nem állnak fenn, ajánlattevő az alkalmassági követelményeknek megfelel.* Az értékelés során az is megállapítást nyert, hogy az értékelés szempontjaként megjelölt legjobb ár-érték arányt tartalmazó érvényes ajánlatot az első helyre sorolt BALI-ÉP BUILDING Kft. tette. A Bíráló Bizottság az ajánlat szakmai tartalmával kapcsolatosan rögzítette, hogy az egyösszegű vállalási díj a rendelkezésre álló fedezethez képest jóval alacsonyabb ajánlati árat tartalmaz, ugyanakkor az ajánlat műszaki tartalmát áttekintve, továbbá a beérkezett többi ajánlat ajánlati árát is megvizsgálva, nem tekinthető irreálisan alacsonynak, ezért az ár-indokolásának kérése nem volt szükség.

A fentiek alapján a Bíráló Bizottság javaslata:

**Az eljárás nyertese: BALI-ÉP BUILDING Korlátolt Felelősségű Társaság 6768 Baks, Fő utca 71.**

Nettó ajánlati ár (Ft): 64.312.453.- Ft

A Bizottság 2. helyezett hirdetését nem javasolja.

A Bíráló Bizottság döntéselőkészítő javaslatáról a Képviselő-testület név szerinti szavazással dönt, az ide vonatkozó előírásoknak megfelelően.

**Tisztelt Képviselő-testület!**

Javasoljuk az előterjesztésben rögzítettek megtárgyalását, a döntéselőkészítő Bíráló Bizottsági javaslata jóváhagyását és a csatolt határozati javaslat változtatás nélküli elfogadását.

C s a n y t e l e k, 2023. július 26.

……………………………………. ………………………………

Erhard Gyula Kató Pálné

polgármester jegyző

**…/2023. (VIII. ...) Ökt határozat**

**Tárgy:** *Ajánlatkérői döntés a TOP-PLUSZ-1.2.3-21.CS1-2022-00024 azonosító számú „Csanytelek Béla, Botond és Nagy Imre utca felújítása” című pályázati program keretében kivitelezési munkákra lefolytatott közbeszerzési eljárásban*

**Határozati j a v a s l a t**

Csanytelek Község Önkormányzata Képviselő-testülete a tárgyban benyújtott előterjesztésben foglaltakat megtárgyalta és egyetértve a Közbeszerzési Bíráló Bizottság döntés előkészítő javaslatával és a Pénzügyi Ellenőrző, Foglalkoztatáspolitikai és Településfejlesztési Bizottság előzetes véleményével az alábbi döntéseket hozta:

1. A Képviselő-testület TOP-PLUSSZ-1.2.3-21-CS1-2022-00024 azonosító számú pályázati program keretében a „Csanytelek Béla, Botond és Nagy Imre utca felújítása” célkitűzés kivitelezési munkálataira kiírt *közbeszerzési eljárást érvényesnek és eredményesnek minősíti.*
2. A Képviselő-testület az 1.) pontban rögzített fejlesztési célkitűzés **kivitelezési munkálatainak elvégzésére** – egyetértve a Közbeszerzési Bíráló Bizottság javaslatával, név szerinti szavazást követően – nyertes ajánlattevőként a **BALI-ÉP BUILDING Korlátolt Felelősségű Társaság** (6768 Baks, Fő utca 71.), mint legjobb ár-érték arányt megjelenítő, érvényes ajánlatot tevő **gazdasági társaságot jelöli meg.**
3. A nyertes ajánlattevő által tett ellenszolgáltatás (nettó ajánlati ár) összege: **64.312.453.- Ft** (azaz: Hatvannégymillió-háromszáztizenkettőezer-négyszázötvenhárom forint). A nettó vállalási díjhoz kapcsolódó általános forgalmi adó a hatályos ÁFA törvény rendelkezései szerin kerül elszámolásra.
4. A Képviselő-testület rögzíti, hogy a kivitelezési munkálatokra tett nyertes ajánlat vállalási díja alatta marad a pályázati programban kivitelezésre elnyert támogatási összegnek, így ezen programelem végrehajtásához önkormányzati saját forrás igény nem merül fel.
5. A Képviselő-testület felhatalmazza Erhard Gyula Polgármester urat, e határozat 2.) pontja szerinti nyertes ajánlattevővel a kivitelezésre irányuló szerződés-szerződéskötési moratórium időpontját követő – megkötésére, Csanytelek Község Önkormányzata nevében és képviseletében történő aláírására.

Végrehajtásért felelős: Erhard Gyula polgármester

Végrehajtás határideje: szerződés aláírása 2023. augusztus 25.

Beszámolás határideje: kivitelezési szerződés aláírását követő Képviselő-testületi ülés

Határozatról értesítést kap:

- Kató Pálné jegyző és általa

- Csanytelek Község Önkormányzata Képviselő-testülete Tagjai (Helyben)

- Erhard Gyula polgármester

- Tóth Józsefné Adó- és Pénzügyi Iroda Vezetője

- BALI-ÉP BUILDING Kft. (6768 Baks, Fő u. 71.)

- Irattár